7. ΝΟΜΟΣ 4351 της 9/19 Αυγ. 1929 Περί τροποποιήσεως διατάξεών τινων του από 5/9/23 Ν.Δ. περί κωδικοποιήσεως των περί κτηματογραφήσεως αστικών ακινήτων διατάξεων κλπ. Άρθρον 1 1-25.Τροποποιούνται τα άρθρα 5, 6, 7, 12, 15, 16 17, 20, 21, 22, 23, 25, 26, και 37 του Ν.Δ. της 5 Σεπτ. 1923 (ανωτ. αριθ. 5). 26.Η εν § 4 του άρθρου 16 του αυτού Ν.Δ/τος ενιαύσιος προθεσμία ως προς την κτηματογραφηθείσαν περιοχήν Παλαιού Φαλήρου θεωρείται λήγουσα μετά επτά μήνας από της πρώτης δημοσιεύσεως νέας σχετικής προς τους ενδιαφερομένους ειδοποιήσεως δια των εφημερίδων και καταχωριζομένης τρις εις τρία τουλάχιστον των εν Αθήναις κυκλοφορούντων ημερησίων φύλλων, επιμελεία του Γ.Τ.Κ. Άρθρον 2 Κυρούται το από 12 Απρ. 1926 Ν.Δ. περί τροποποιήσεως των νόμων 1122 και 2085, καταργουμένων από της δημοσιεύσεως του παρόντος απασών των διατάξεων αυτού, πλην της παραγράφου 2 του άρθρου 4. Το βάσει της § 2 του άρθρου 3 του καταργουμένου ως άνω Ν.Δ. προσληφθέν διοικητικόν προσωπικόν συγχωνεύεται με το διοικητικόν προσωπικόν της εξωτερικής υπηρεσίας των Δημοσίων Έργων. 7.Γ.δ.6-7 Κτηματολόγιο 